Väkivaltaisen radikalisoitumisen ehkäisy- peruskurssi

Helsingin yliopisto

Kehittämistyö

10.4. 2019

Pekka Tulkki

ohjaaja Pia-Maria Niemi

Oppilaitoksen yhteisöllisyyttä kehittävä keskustelufoorumi

Kehittämistyön kohteena on **keskustelufoorumi**, jossa opettajakunta keskustelee esim. ryhmissä ja pyrkii jakamaan koulunsa nykyisiä *toimintoja* yhteisöllisyyttä kasvattaviin ja toisaalta sitä vähentäviin . Nämä toiminnat voivat olla perinteitä, arkisia rutiineja tai vaikka koulun juhlia. Näitä toimintoja voisi jakaa esimerkiksi:

* koko koulua koskeviin
* luokka-asteita tai opiskeluvaiheita koskeviin
* opettajajohtoisiin ja oppilaslähtöisiin
* koulun aikatauluja tai muita päivittäisiä rutiineja koskeviin

Kun toimintoja nousee esille voidaan pohtia lisäksi:

* ovatko jotkut vastakkainasettelua rakentavat toiminnat toisaalta yhteisölle hyväksi
* voidaanko joitakin toimintoja kehittämällä tai pois jättämällä parantaa yhteisöllisyyden tunnetta
* miten saadaan yhteisöllisyyden kehittäminen koko koulua eheyttäväksi toiminnaksi

Keskustelufoorumin **tavoitteena** on:

* kehittää oppilaitoksen yhteisöllisyyttä sen haluamalla tavalla
* luoda maaperää keskustelukulttuurille koulussa
* tarjota mahdollisuus kehittää ja uudistaa koulun toimintaa monella tasolla

Keskustelufoorumin **rakenne** on:

1. **Avaus**, jossa kuvataan siihen osallistuville minkälaisten asioiden ympärillä aletaan toimia: koulun yhteisöllisyys ja siihen vaikuttavat tekijät sekä miten yhteisöllisyyden kokemus voi vaikuttaa koulun ilmapiiriin ja moniin ongelmatilanteisiin
2. **Ryhmävaihe I**: muodostetaan ryhmiä, joissa on edustettuna eri aineryhmien jäseniä. Ryhmät nostavat esille toimintoja, jotka heidän mielestään lisäävät tai vähentävät yhteisöllisyyden tunnetta koulussa
3. **Ryhmävaihe II**: esille nostetuille toiminnoille annetaan lisämääritteitä sen mukaan ketä ne koskettelevat (koko koulu, tietty vaihe, luokka tai luokka-aste...) tai minkälaiset tekijät ylläpitävät niitä (opettajien vai oppilaiden toiveet/ tavoitteet, käytännölliset tarpeet tai velvollisuudet)
4. **Ryhmävaihe III**: pohditaan mitä hyviä ja huonoja puolia toimintoihin sisältyy, ovat jotkut toiminnot tärkeitä vaikka itseasiassa jakavatkin yhteisöä pienempiin ryhmiin (penkkarit, vanhojen tanssit...)
5. **Ryhmävaihe IV**: arvioidaan toimintojen asemaa koulun tulevassa toiminnassa (kehitetäänkö jotakin, jätetäänkö pois, onko tarvetta luoda jotain uutta...)
6. **Ryhmät esittelevät** tuloksensa työyhteisölle ja käydään keskustelua niiden pohjalta (toivottavasti nousee esille asioita, joihin syntyisi uusi näkökulma)
7. Syntyneiden ajatusten pohjalta **voidaan kirjata kehittämisehdotuksia** ja viedä niitä eteenpäin oppilaitoksen käytänteiden mukaisesti
8. Muistetaan myös kehua esille nousseita jo käytössä olevia hyviä toimintoja (arvostusta kunkin tekemälle työlle ja me-hengen luomista tarvitaan aina)

Keskustelufoorumin osana voisi olla lyhyt kooste tai tietopakkaus asioista, jotka voivat toimia jopa väkivaltaiseen radikalisoitumiseen johtavina tai sitä edes auttavina tekijöinä. Tämän informatiivisen osion sijoittelua kannattaisi kuitenkin harkita tarkasti, ettei se vaikuta alentavasti keskustelun intensiteettiin ja hedelmällisyyteen. Keskusteluryhmien lähtökohtana voisivat olla positiiviset asiat kuten koulumme hyvät yhteiset perinteet ja tilanteet, joissa meillä on mukavaa eikä tietoisuus mahdollisista riskeistä joutua esimerkiksi väkivaltaisen radikalisoitumisen kohteeksi.